ארדה טוראן

ארדה טוראן (בטורקית: Arda Turan; נולד ב-30 בינואר 1987) הוא כדורגלן עבר טורקי ששיחק בעמדות הקיצוני והקשר, וכיום מאמן קבוצת איופספור מליגת העל הטורקית. טוראן צמח במחלקות הנוער של מועדון הפאר הטורקי גלאטסראיי, וערך את הופעת הבכורה שלו בקבוצה הבוגרת בעונת 2004/2005. את עונת 2005/2006 בילה טורן כמושאל לקבוצת מאניסאספור, שם צבר ניסיון ודקות משחק. בעונה שלאחר מכן חזר למועדון האם שלו במעמד של שחקן צעיר ומוכשר, ואחרי סדרה של הופעות מרשימות במוקדמות ליגת האלופות, העניק לו המאמן, אריק גרטס, את חולצת ההרכב הראשון. בעונות הבאות הפך לאחד משחקני המפתח של הקבוצה. בעקבות התצוגות המרשימות שלו בליגה המקומית ובמדי הנבחרת, החלו קבוצות רבות מרחבי אירופה להביע התעניינות בטוראן, אך הנהלת גלאטסראיי דחתה את כל הפניות בעניינו. עם פתיחת עונת 2009/2010 מונה לקפטן הקבוצה וקיבל את החולצה מספר 10, שהייתה שייכת לכוכב העבר גאורגה חאג'י. ב־9 באוגוסט 2011 הודיעה גלאטסראיי כי טוראן יצטרף למועדון הספרדי אתלטיקו מדריד, תמורת סכום של כ-12 מיליון אירו. בכך הוא הפך לשחקן הטורקי היקר ביותר בהיסטוריה. בתום אותה העונה זכה עם הקבוצה בליגה האירופית, לאחר שפתח בניצחון 0–3 במשחק הגמר על אתלטיק בילבאו. ב-19 בספטמבר 2013 האריך את חוזהו בקבוצה עד תום עונת 2016/2017. ב-6 ביולי 2015 חתם טוראן בברצלונה לחמש שנים עבור 34 מיליון יורו. במסגרת העונש שפיפ"א השיתה על ברצלונה האוסר עליה להחתים שחקנים חדשים למשך עונה וחצי נאסר עליו לשחק במדי הקבוצה עד ינואר 2016, עת יפקע העונש. ב-6 בינואר ערך את הבכורה במדי ברצלונה, במשחק בו ניצחה ברצלונה את אספניול בגביע הספרדי. שלושה ימים מאוחר יותר ערך את הבכורה בליגה, משחק בו בישל לליונל מסי, הבישול הראשון במדי קבוצתו החדשה, וברצלונה ניצחה את גרנדה 0–4. לאחר שכלל לא שיחק במדי ברצלונה בעונת 2017/2018 הושאל טוראן ב-13 בינואר 2018 לאיסטנבול בשאקשהיר לשארית העונה ולשתיים נוספות. ב-5 באוגוסט 2020 חתם לשנתיים בגלאטסראיי ובשל פציעתו של השוער פרננדו מוסלרה מונה לקפטן הקבוצה. הוא ערך את משחקו הרשמי הראשון נערך בליגה מול גזיאנטפ ב-12 בספטמבר. בעונה שלאחר מכן שותף רק בשבעה משחקים ולא כבש. ב-12 בספטמבר 2022 הודיע טוראן על פרישה מכדורגל. בצעירותו היה טוראן חלק מהנבחרות הצעירות של טורקיה, וערך את הופעת הבכורה של במדי הנבחרת הבוגרת ב-16 באוגוסט 2006, במשחק מול לוקסמבורג. את שערו הבינלאומי הראשון כבש מול אורוגוואי ב-25 במאי 2008. טוראן היה אחד מגיבורי הנבחרת הטורקית ביורו 2008, כשכבש את שער הניצחון על שווייץ בדקה ה-93, ושער נוסף במשחק מול צ'כיה. הוא כבש גם את בעיטת העונשין המכריעה ברבע הגמר מול קרואטיה, שהובילה את טורקיה לחצי הגמר, שם הפסידו לבסוף לגרמניה. במסגרת מוקדמות מונדיאל 2010 הבקיע שערים בניצחונות מול בוסניה והרצגובינה ואסטוניה, אך כשל להעפיל עם נבחרתו לטורניר הגביע העולמי. ב-14 באפריל 2023 מונה למאמנה של איופספור מליגת המשנה הטורקית בחוזה לעונה וחצי. בסיום עונת 2023/2024 העפיל עם קבוצתו לליגת העל. מעודכן לתאריך ה-21 ביוני 2015 כולל גביע המלך הספרדי והסופר קאפ הספרדי. גלאטסראיי אליפות טורקיה: 2007/2008 הגביע הטורקי: 2004/2005 הסופר קאפ הטורקי: 2007/2008 אתלטיקו מדריד אליפות ספרד: 2013/2014 גביע המלך הספרדי: 2012/2013 הסופר קאפ הספרדי: 2014 הליגה האירופית: 2011/2012 הסופר קאפ האירופי: 2012 ברצלונה אליפות ספרד: 2015/2016 הגביע הספרדי (2): 2015/2016, 2016/2017 הסופר קאפ הספרדי (1): 2016 תארים אישיים שחקן השנה בליגת העל הטורקית (3): 2007/2008, 2008/2009, 2009/2010 מלך הבישולים בליגת העל הטורקית (2): 2008/2009 (9 בישולים), 2009/2010 (14 בישולים) השחקן הטורקי הטוב ביותר שמשחק מחוץ לטורקיה (2): 2011/2012, 2012/2013 מדיה וקבצים בנושא ארדה טוראן בוויקישיתוף ארדה טוראן, ברשת החברתית פייסבוק ארדה טוראן, ברשת החברתית אקס (טוויטר) ארדה טוראן, ברשת החברתית אינסטגרם ארדה טוראן, באתר Transfermarkt ארדה טוראן, באתר Soccerway ארדה טוראן, באתר BDFutbol ארדה טוראן, באתר WorldFootball.net ארדה טוראן, באתר National Football Teams ארדה טוראן, באתר FootballDatabase.eu פרופיל המאמן, באתר Transfermarkt